Ալեսիո Կրանյո

Ալեսիո Կրանյո (իտալերեն՝ Alessio Cragno, հունիսի 28, 1994(1994-06-28), Ֆիեզոլե, Ֆլորենցիա, Տոսկանա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Կալյարիի և Իտալիայի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== Բրեշիա ===
Կրանյոն Բրեշիայի ակադեմիայի սան է։ Իր պրոֆեսիոնալ դեբյուտը նշեց 2012 թվականի սեպտեմբերի 25-ին՝ թիմի մեկնարկային կազմում խաղադաշտ դուրս գալով Մոդենայի դեմ խաղում։ 2013 թվականին Կրանյոն երկարաձգեց իր պայմանագիրը ակումբի հետ մինչև 2016 թվականը և 2013-14 մրցաշրջանում դարձավ թիմի հիմնական դարպասապահը։ Բրեշիայի առաջին թիմի կազմում նա անցկացրեց 33 հանդիպում՝ բաց թողելով 45 գնդակ և 5 խաղում պահելով իր դարպասը անառիկ։


=== Կալյարի ===
2014 թվականի հուլիսի 12-ին Կրանյոն 4 տարվա պայմանագիր կնքեց Կալյարիի հետ։ Ակումբը նրա համար վճարեց 1 միլիոն եվրո։ Իր դեբյուտը Կալյարիի կազմում նշեց օգոստոսի 23-ին՝ Իտալիայի գավաթի Կատանիայի դեմ խաղում։ Առաջին հանդիպումը Սերիա A-ում անցկացրեց սեպտեմբերի 21-ին՝ Ռոմայի դեմ խաղում։ 2015 թվականին Կրանյոն կորցրեց իր դիրքը Կալյարիի հիմնական կազմում։
2016 թվականի հունվարի 26-ին Կրանյոն մինչև մրցաշրջանի ավարտը վարձավճարով տեղափոխվեց Վիրտուս Լանչանո։ Իր դեբյուտը ակումբի կազմում նշեց հունվարի 30-ին՝ Տրապանիի դեմ խաղում։ Վիրտուս Լանչանոյի կազմում իտալացին անցկացրեց 20 հանդիպում՝ բաց թողելով 29 գնդակ և 4 խաղում պահելով իր դարպասը անառիկ։
2016 թվականի հունիսի 9-ին Կրանյոն 4 տարով երկարաձգեց իր պայմանագիրը Կալյարիի հետ։ Հուլիսի 13-ին նա 1 տարվա վարձավճարով միացավ Բենևենտոյին։ Իր դեբյուտը նշեց օգոստոսի 7-ին՝ Իտալիայի գավաթի Սալերնիտանայի դեմ խաղում։ Առաջին հանդիպումը ակումբի կազմում Սերիա B-ում անցկացրեց օգոստոսի 27-ին՝ ՍՊԱԼ-ի դեմ խաղում։ Բենևենտոյի կազմում Կրանյոն անցկացրեց 39 հանդիպում՝ բաց թողելով 32 գնդակ և օգնելով թիմին իր պատմության մեջ առաջին անգամ տեղափոխվել Սերիա A: Կրանյոն ճանաչվեց այս մրցաշրջանի Սերիա B-ի լավագույն ֆուտբոլիստ։
2017-18 մրցաշրջանում Կրանյոն վերադարձավ Կալյարի՝ դառնալով թիմի հիմնական դարպասապահը։ Առաջին հանդիպումը վերադարձից հետո իտալացին անցկացրեց 2017 թվականի օգոստոսի 12-ին՝ Իտալիայի գավաթի Պալերմոյի դեմ խաղում՝ այս խաղում ետ մղելով երկու 11-մետրանոց հարված և օգնելով Կալյարին հաղթել հետխաղյա 11-մետրանոցների հարվածաշարը և անցնել գավաթի հաջորդ փուլ։ 2017-18 մրցաշրջանում Կրանյոն անցկացրեց 30 հանդիպում՝ բաց թողելով 48 գնդակ և 7 խաղում պահելով իր դարպասը անառիկ։
2018 թվականի փետրվարի 18-ին Կրանյոն երկարաձգեց իր պայմանագիրը Կալյարիի հետ մինչև 2022 թվականը։ 2019 թվականի օգոստոսին նա ստացավ ուսի ծանր վնասվածք՝ բաց թողելով շուրջ 5 ամիս։


== Միջազգային կարիերա ==
Կրանյոն ներկայացրել է Իտալիան բոլոր տարիքային երիտասարդական հավաքականներում։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը, սակայն չանցկացրեց ոչ մի հանդիպում, իսկ Իտալիան դուրս մնաց կիսաեզրափակչից՝ 3-1 հաշվով պարտվելով Իսպանիային։
Իտալիայի ազգային հավաքական Կրանյոն առաջին անգամ հրավիրվեց 2018 թվականի սեպտեմբերին Ռոբերտո Մանչինիի կողմից՝ Լեհաստանի և Պորտուգալիայի դեմ խաղերի համար, սակայն այս հանդիպումներում խաղադաշտ դուրս չեկավ։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 17-ի դրությամբ


== Նվաճումներ ==


=== Անհատական ===
Սերիա B-ի տարվա լավագույն ֆուտբոլիստ. 2017


== Ծանոթագրություններ ==


== Արտաքին հղումներ ==
Կրանյոյի պաշտոնական Ինստագրամի էջը
Կրանյոն transfermarkt-ում
Կրանյոն soccerbase.com-ում
Կրանյոն WhoScored.com կայքում
Կրանյոն Կալյարիի պաշտոնական կայքում Archived 2019-04-02 at the Wayback Machine.
Կրանյոն Սերիա A-ի պաշտոնական կայքում Archived 2018-06-02 at the Wayback Machine.
Կրանյոն ՈՒԵՖԱ-ի պաշտոնական կայքում